3. pielikums

Ministru kabineta

2014. gada  11. marta

noteikumiem Nr. 134

**Izraksts‑epikrīze**

1. Pacienta informācija:
   1. personas kods;
   2. vārds (vārdi), uzvārds;
   3. deklarētās, reģistrētās vai personas norādītās dzīvesvietas adrese;
   4. personas norādītā kontaktinformācija (tālruņa numurs, elektroniskā pasta adrese, faktiskās dzīvesvietas adrese);
   5. dzimums;
   6. dzimšanas datums;
   7. darbavieta (nosaukums, tālrunis).
2. Stacionārā pakalpojuma sniedzējs:
   1. ārstniecības iestādes kods;
   2. ārstniecības iestādes nosaukums;
   3. ārstniecības iestādes juridiskā adrese;
   4. ārstniecības iestādes kontaktinformācija (tālrunis, elektroniskā pasta adrese);
   5. ārstniecības iestādes filiāles adrese (ja ārstniecības iestādei ir filiāle un pacients ārstējies filiālē);
   6. ārstniecības iestādes filiāles kontaktinformācija (tālrunis, elektroniskā pasta adrese);
   7. ārstējošās ārstniecības personas (vienas vai vairāku) vārds (vārdi), uzvārds;
   8. ārstējošās ārstniecības personas (vienas vai vairāku) Veselības inspekcijas piešķirtais ārstniecības personas identifikators;
   9. ārstējošās ārstniecības personas (vienas vai vairāku) valsts;
   10. dokumenta parakstītāja – nodaļas vadītāja vārds (vārdi), uzvārds;
   11. dokumenta parakstītāja – nodaļas vadītāja Veselības inspekcijas piešķirtais ārstniecības personas identifikators.
3. Pacienta ģimenes ārsts:
   1. vārds (vārdi), uzvārds;
   2. Veselības inspekcijas piešķirtais ārstniecības personas identifikators;
   3. ārstniecības personas valsts;
   4. ārstniecības iestādes kods;
   5. ārstniecības iestādes nosaukums;
   6. ārstniecības iestādes adrese;
   7. ārstniecības iestādes kontaktinformācija (tālruņa numurs, elektroniskā pasta adrese).
4. Pacienta nosūtītāja informācija (iekļauj informāciju par ārstniecības personu, kura nosūtījusi pacientu uz stacionāru):
   1. ārstniecības personas vārds (vārdi), uzvārds;
   2. Veselības inspekcijas piešķirtais ārstniecības personas identifikators;
   3. ārstniecības personas specialitāte;
   4. ārstniecības personas valsts;
   5. ārstniecības iestādes kods;
   6. ārstniecības iestādes nosaukums;
   7. ārstniecības iestādes adrese;
   8. ārstniecības iestādes kontaktinformācija (tālruņa numurs, elektroniskā pasta adrese).
5. Uzturēšanās stacionārā ārstniecības iestādē (informācija, kas satur kopsavilkumu par pacienta uzturēšanās posmiem stacionārā ārstniecības iestādē):
   1. iestāšanās datums un laiks:
      1. kustības veids;
      2. nodaļa;
      3. dienu skaits;
   2. izrakstīšanās datums.
6. Diagnoze (informācija par diagnozēm (nosūtīšanas, iestāšanās, klīniskā, galīgā (pamata, blakus)), kas ir fiksētas saistībā ar pacienta ievietošanu stacionārā ārstniecības iestādē):
   1. diagnozes kods un nosaukums (atbilstoši aktuālajai starptautiskās statistiskās slimību un veselības problēmu klasifikācijas 10. redakcijai   
      (SSK-10));
   2. diagnozes veids.
7. Objektīvais stāvoklis.
8. Anamnēze.
9. Analīzes (apkopota informācija par visām būtiskajām analīzēm teksta formātā).
10. Izmeklējumi (teksta veidā apkopota informācija par visiem būtiskajiem izmeklējumiem).
11. Procedūras, operācijas, terapija (teksta veidā apkopota informācija par veiktajām procedūrām, operācijām un terapijā izmantotajām zālēm):
    1. ķirurģisko manipulāciju klasifikācijas kods atbilstoši Ziemeļvalstu medicīnas statistikas komitejas (*Nordic Medico-Statistical Committee* (NOMESCO)) Ķirurģisko manipulāciju klasifikācijas ar papildinājumu (NOMESCO *Classification of Surgical Procedures* (NCSP**+**)) aktuālajai versijai;
    2. operācijas nosaukums;
    3. operācijas datums.
12. Alerģiskās reakcijas (informācija teksta veidā par alerģijām, kas reģistrētas stacionēšanas laikā).
13. Vakcinācijas fakta informācija (ja stacionēšanās laikā pacients tika vakcinēts).
14. Pacienta ārstēšanas kopsavilkums (aprakstīta pacienta ārstēšanas gaita, būtiskie notikumi, rezultāti).
15. Ārstnieciskās rekomendācijas un izrakstītās zāles.
16. Rekomendācijas rehabilitācijai.
17. Rekomendācijas darba režīmam.
18. Rekomendācijas sociālajam dienestam.
19. Datums.

Veselības ministre Ingrīda Circene